CELEX: C2006/249/37
Language: et
Date: 2006-10-14 00:00:00
Title: Kohtuasi T-227/06: 25. augustil 2006 esitatud hagi — RSA Security Ireland versus komisjon

14.10.2006   
            
            
               ET
            
            
               Euroopa Liidu Teataja
            
            
               C 249/15
            
         25. augustil 2006 esitatud hagi — RSA Security Ireland versus komisjon
   (Kohtuasi T-227/06)
   (2006/C 249/37)
   Kohtumenetluse keel: inglise
   Pooled
   
      Hageja: RSA Security Ireland Ltd (Shannon, Iirimaa) (esindajad: barrister B. Conway ja solicitor S. Daly)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 16. juuni 2006. aasta määrus (EÜ) nr 888/2006 osas, milles see tariifse klassifitseerimise raames ei klassifitseeri hageja kaupa kombineeritud nomenklatuuris kauba objektiivsete tunnuste ja omaduste alusel;
            
         
               —
            
            
               täiendava võimalusena tühistada määrus (EÜ) nr 888/2006 põhjusel, et komisjon võttis selle vastu oma võimu kuritarvitades ja/või olulisi menetlusnorme rikkudes;
            
         
               —
            
            
               tuvastada, et kauba tariifne klassifikatsioon tuleb kindlaks määrata kauba eriomase tunnuse alusel, st kuna oma olemuselt on see kaup arvuti, tuleb kaup seega klassifitseerida kombineeritud nomenklatuuri rubriiki 8471;
            
         
               —
            
            
               täiendava võimalusena tuvastada, et kauba põhitunnuseks on selle eriline võime luua ja teostada matemaatilisi tehteid, mille kasutaja määrab kindlaks ostmisel, ning et seega tuleb kaup kalkulaatorina klassifitseerida kombineeritud nomenklatuuri rubriiki 8470;
            
         
               —
            
            
               tuvastada, et vastavalt ühenduse tollieeskirjade seisukohalt tunnustatud kaupade klassifitseerimisreeglitele ei ole kauba põhitunnused need, mis on omased turvaseadmele, ega ka need, mis on omased seadmele, mis võimaldab juurdepääsu automaatsesse andmetöötlusseadmesse või muul viisil talletatud salvestistele;
            
         
               —
            
            
               mõista hagejale välja selline tollimaksu summa, nagu hageja on maksnud kauba importimisel ühendusse alates komisjoni määruse (EÜ) nr 888/2006 jõustumisest, ning samuti intress;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja impordib ja turustab ühenduses kaupa “RSA SecurID authenticator”. Ta palub tühistada komisjoni määruse (EÜ) nr 888/2006 (1), millega nimetatud kaup klassifitseeriti kombineeritud nomenklatuuri rubriiki 8543.
   Hageja leiab, et määrust nr 888/2006 vastu võttes ei teinud komisjon kindlaks kauba põhitunnuseid ning kirjeldas määruse nr 888/2006 lisas kaupade kirjelduses kaupa valesti “turvaseadmena” ning seadmena, mis “võimaldab kasutajal ligi pääseda automaatsesse andmetöötlusseadmesse talletatud salvestistele”. Hageja väidab, et tegemist on õigusnormide rikkumisega, mis peaks andma alust määruse tühistamiseks.
   
      (1)  Komisjoni 16. juuni 2006. aasta määrus (EÜ) nr 888/2006 teatavate kaupade klassifitseerimise kohta kombineeritud nomenklatuuris (ELT 2006, L 165, lk 6).